CELEX: 32017R1586
Language: da
Date: 2017-09-19 00:00:00
Title: Kommissionens gennemførelsesforordning (EU) 2017/1586 af 19. september 2017 om ændring af forordning (EF) nr. 1067/2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007

20.9.2017   
               
               
                  DA
               
               
                  Den Europæiske Unions Tidende
               
               
                  L 241/12
               
            KOMMISSIONENS GENNEMFØRELSESFORORDNING (EU) 2017/1586
      af 19. september 2017
      om ændring af forordning (EF) nr. 1067/2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, første afsnit, litra a) og b), og
      ud fra følgende betragtninger:
      
                  (1)
               
               
                  I Kommissionens forordning (EF) nr. 1067/2008 (2) fastsættes der bestemmelser om åbningen af et samlet toldkontingent for import af 3 112 030 ton blød hvede af en anden kvalitet end høj kvalitet henhørende under KN-kode 1001 99 00 på 12 EUR pr. ton. Dette samlede toldkontingent omfatter et delkontingent på 38 853 ton for import fra Canada.
               
            
                  (2)
               
               
                  I henhold til Rådets afgørelse (EU) 2017/38 (3) besluttede Rådet midlertidigt at anvende den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (i det følgende benævnt »aftalen«).
               
            
                  (3)
               
               
                  I artikel 2.4 i aftalen fastsættes bestemmelser om nedsættelse eller afskaffelse af told på varer med oprindelse i en af parterne i overensstemmelse med toldafviklingsplanerne i bilag 2-A til aftalen. I punkt 9 i dette bilag fastsættes der et toldfrit kontingent på 100 000 ton for blød hvede af en anden kvalitet end høj kvalitet henhørende under KN-kode 1001 99 00 med oprindelse i Canada, som gælder for en periode på syv år. I punkt 6 i samme bilag fastsættes der overgangsregler for det første år.
               
            
                  (4)
               
               
                  I protokollen om oprindelsesregler og oprindelsesprocedurer, der er knyttet til aftalen, fastsættes reglerne for bevis for oprindelse. Der bør derfor fastsættes bestemmelser om fremlæggelse af bevis for oprindelse i overensstemmelse med protokollen.
               
            
                  (5)
               
               
                  Forordning (EF) nr. 1067/2008 bør derfor ændres. De foreslåede ændringer bør gælde fra den 21. september 2017 for aftalens midlertidige anvendelse, og nærværende forordning bør derfor træde i kraft hurtigst muligt.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
               
            VEDTAGET DENNE FORORDNING:
      Artikel 1
      I forordning (EF) nr. 1067/2008 foretages følgende ændringer:
      
                  1)
               
               
                  Artikel 1 affattes således:
                  »Artikel 1
                  1.   Uanset bestemmelserne i den fælles toldtarif fastsættes importtolden for blød hvede henhørende under KN-kode 1001 99 00 af anden kvalitet end høj kvalitet som defineret i bilag II til Kommissionens forordning (EU) nr. 642/2010 (*1) i forbindelse med det kontingent, der åbnes ved nærværende forordning.
                  2.   For de af denne forordning omfattede produkter, der importeres ud over den mængde, som er fastsat i artikel 2 og 3, anvendes den fælles toldtarif.
                  
                     (*1)  Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (EUT L 187 af 21.7.2010, s. 5).«"
						
               
            
                  2)
               
               
                  I artikel 2 foretages følgende ændringer:
                  
                              a)
                           
                           
                              Stk. 1 affattes således:
                              »1.   Et toldkontingent for import af 3 073 177 ton blød hvede henhørende under KN-kode 1001 99 00 af anden kvalitet end høj kvalitet åbnes hvert år den 1. januar.
                              Importtolden for kontingentmængden er på 12 EUR/ton.«
                           
                        
                              b)
                           
                           
                              Stk. 2 affattes således:
                              »2.   Et toldkontingent for import af 100 000 ton blød hvede fra Canada henhørende under KN-kode 1001 99 00 af anden kvalitet end høj kvalitet åbnes hvert år den 1. januar i perioden 2017-2023 (løbenummer 09.4124).
                              Uanset første afsnit fastsættes toldkontingentet for 2017 til 27 778 ton.
                              Import under kontingentmængden er toldfri.«
                           
                        
            
                  3)
               
               
                  I artikel 3 foretages følgende ændringer:
                  
                              a)
                           
                           
                              Stk. 1 affattes således:
                              »1.   Det i artikel 2, stk. 1, omhandlede importtoldkontingent opdeles i tre delkontingenter:
                              
                                          —
                                       
                                       
                                          delkontingent I (løbenummer 09.4123): 572 000 ton for USA
                                       
                                    
                                          —
                                       
                                       
                                          delkontingent II (løbenummer 09.4125): 2 378 387 ton for tredjelande undtagen Canada og USA
                                       
                                    
                                          —
                                       
                                       
                                          delkontingent III (løbenummer 09.4133): 122 790 ton for alle tredjelande.«
                                       
                                    
                        
                              b)
                           
                           
                              Stk. 2 affattes således:
                              »2.   Hvis der i årets løb konstateres en større underudnyttelse af delkontingent I, kan Kommissionen efter aftale med de pågældende tredjelande vedtage bestemmelser om at overføre ikkeudnyttede mængder til de øvrige delkontingenter efter proceduren i artikel 229, stk. 2, i forordning (EU) nr. 1308/2013.«
                           
                        
                              c)
                           
                           
                              I stk. 3 ændres »delkontingent III« til »delkontingent II«.
                           
                        
            
                  4)
               
               
                  Artikel 4, stk. 2, affattes således:
                  »2.   I hver licensansøgning skal angives en mængde i kg uden decimaler, der ikke må overstige:
                  
                              —
                           
                           
                              for delkontingent II, jf. artikel 3, stk. 1, den samlede mængde, der er åbnet for den pågældende delperiode
                           
                        
                              —
                           
                           
                              for det kontingent, der er omhandlet i artikel 2, stk. 2, og for delkontingent I og III, jf. artikel 3, stk. 1, den samlede mængde, der er åbnet for året for det pågældende kontingent eller delkontingent.
                           
                        I importlicensansøgningen og importlicensen må der kun angives ét oprindelsesland.«
               
            
                  5)
               
               
                  I artikel 8 tilføjes følgende afsnit:
                  »Uanset første afsnit skal der forelægges et oprindelsescertifikat, når blød hvede af anden kvalitet end høj kvalitet med oprindelse i Canada overgår til fri omsætning i Unionen. Oprindelsescertifikatet afgives på en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres. Ordlyden af oprindelsescertifikatet er angivet i bilag 2 til protokollen om oprindelsesregler og oprindelsesprocedurer til den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (*2).
                  
                     (*2)  EUT L 11 af 14.1.2017, s. 23.«"
						
               
            Artikel 2
      Denne forordning træder i kraft på dagen for offentliggørelsen i Den Europæiske Unions Tidende.
      Den anvendes fra den 21. september 2017.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 19. september 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 347 af 20.12.2013, s. 671.
      
         (2)  Kommissionens forordning (EF) nr. 1067/2008 af 30. oktober 2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007 (EUT L 290 af 31.10.2008, s. 3).
      
         (3)  Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).